Stanovisko Európskeho výboru regiónov – Európsky akt o čipoch na posilnenie ekosystému polovodičov v Európe

(2022/C 498/14)

Spravodajca: Thomas Gottfried SCHMIDT (DE/EĽS), minister regionálneho rozvoja, Sasko Referenčné dokumenty: Návrh nariadenia Európskeho parlamentu a Rady, ktorým sa zriaďuje rámec opatrení na posilnenie ekosystému polovodičov v Európe (akt o čipoch) COM(2022) 46 final Prílohy k návrhu nariadenia Európskeho parlamentu a Rady, ktorým sa zriaďuje rámec opatrení na posilnenie ekosystému polovodičov v Európe (akt o čipoch) COM(2022) 46 final, prílohy 1 až 3 Návrh nariadenia Rady, ktorým sa mení nariadenie (EÚ) 2021/2085, ktorým sa zriaďujú spoločné podniky v rámci programu Horizont Európa, pokiaľ ide o spoločný podnik pre čipy COM(2022) 47 final Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Akt o čipoch pre Európu COM(2022) 45 final Odporúčanie Komisie o spoločnom súbore nástrojov Únie na riešenie nedostatku polovodičov a mechanizme EÚ na monitorovanie polovodičového ekosystému COM(2022) 782 final

I. NÁVRHY ZMIEN

Návrh nariadenia Európskeho parlamentu a Rady, ktorým sa zriaďuje rámec opatrení na posilnenie ekosystému polovodičov v Európe (akt o čipoch)

COM(2022) 46 final

Pozmeňovací návrh 1

Odôvodnenie 1

Text navrhnutý Európskou komisiou Zmena navrhnutá VR (1) Polovodiče sú základom akéhokoľvek digitálneho zariadenia: od smartfónov a automobilov cez kritické aplikácie a infraštruktúry v odvetviach zdravotníctva, energetiky, komunikácií a automatizácie po väčšinu ostatných priemyselných odvetví. Hoci polovodiče sú nevyhnutné pre fungovanie nášho moderného hospodárstva a spoločnosti, Únia zaznamenala bezprecedentné narušenia ich dodávok. Aktuálny nedostatok dodávok je znakom trvalých a závažných štrukturálnych nedostatkov v hodnotovom a dodávateľskom reťazci Únie v odvetví polovodičov. Narušenia odhalili dlhodobé zraniteľnosti v tejto súvislosti, najmä silnú závislosť od tretích krajín vo výrobe a v navrhovaní čipov. (1) Polovodiče sú základom akéhokoľvek digitálneho zariadenia: od smartfónov , elektrobicyklov a automobilov cez kritické aplikácie a infraštruktúry v odvetviach zdravotníctva, energetiky, komunikácií a automatizácie po väčšinu ostatných priemyselných odvetví. Hoci polovodiče sú nevyhnutné pre fungovanie nášho moderného hospodárstva a spoločnosti, ako aj pre zelenú transformáciu, o ktorú sa usilujeme, Únia zaznamenala bezprecedentné narušenia ich dodávok. Aktuálny nedostatok dodávok je znakom trvalých a závažných štrukturálnych nedostatkov v hodnotovom a dodávateľskom reťazci Únie v odvetví polovodičov. Narušenia odhalili dlhodobé zraniteľnosti v tejto súvislosti, najmä silnú závislosť od tretích krajín vo výrobe a v navrhovaní čipov.

Zdôvodnenie

Priemyselné odvetvia a technológie, ktoré sú kľúčové pre zelenú transformáciu, potrebujú čipy. Tie sú zabudované napríklad v motoroch, ovládačoch a displejoch moderných elektrobicyklov či vo fotovoltických meničoch. Bez čipov sa zelená transformácia neuskutoční.

Pozmeňovací návrh 2

Odôvodnenie 3

Text navrhnutý Európskou komisiou Zmena navrhnutá VR (3) Tento rámec sleduje dva ciele. Prvým cieľom je zabezpečiť podmienky potrebné pre konkurencieschopnosť a inovačnú kapacitu Únie a zaistiť prispôsobenie priemyslu štrukturálnym zmenám v dôsledku rýchlych inovačných cyklov a potreby udržateľnosti. Druhým cieľom, ktorý je samostatný a dopĺňa prvý cieľ, je zlepšiť fungovanie vnútorného trhu stanovením jednotného právneho rámca Únie na zvýšenie odolnosti Únie a bezpečnosti dodávok v oblasti polovodičových technológií. (3) Tento rámec sleduje dva ciele. Prvým cieľom je zabezpečiť podmienky potrebné pre konkurencieschopnosť a inovačnú kapacitu Únie a pri súčasnom zohľadnení kritérií udržateľnosti zaistiť prispôsobenie priemyslu štrukturálnym zmenám rôznych odvetví a dotknutých regionálnych ekosystémov v dôsledku rýchlych inovačných cyklov a potreby udržateľnosti. Druhým cieľom, ktorý je samostatný a dopĺňa prvý cieľ, je zlepšiť fungovanie vnútorného trhu stanovením jednotného právneho rámca Únie na zvýšenie odolnosti Únie a bezpečnosti dodávok v oblasti polovodičových technológií.

Zdôvodnenie

Dodržiavanie cieľov udržateľného rozvoja je kľúčovým aspektom, ktorý by sa mal zahrnúť.

Pozmeňovací návrh 3

Odôvodnenie 13

Text navrhnutý Európskou komisiou Zmena navrhnutá VR (13) V záujme prekonania obmedzení súčasného roztriešteného úsilia o verejné a súkromné investície, uľahčenia integrácie, vzájomného obohacovania a návratnosti investícií v rámci prebiehajúcich programov a uplatňovania spoločnej strategickej vízie Únie v oblasti polovodičov ako prostriedku realizácie ambície Únie a jej členských štátov zabezpečiť vedúcu úlohu v digitálnom hospodárstve by iniciatíva Čipy pre Európu mala uľahčiť lepšiu koordináciu a užšie synergie medzi existujúcimi programami financovania na úrovni Únie a na vnútroštátnych úrovniach, lepšiu koordináciu a spoluprácu s priemyslom a kľúčovými zainteresovanými stranami súkromného sektora a ďalšie spoločné investovanie s členskými štátmi. Príprava realizácie iniciatívy Čipy pre Európu spočíva v zhromažďovaní prostriedkov z Únie, členských štátov a tretích krajín pridružených k existujúcim programom Únie, ako aj zo súkromného sektora. Úspech iniciatívy možno teda budovať len na spoločnom úsilí členských štátov s Úniou, aby sa umožnili značné kapitálové náklady aj široká dostupnosť zdrojov virtuálneho navrhovania, testovania a overovania a difúzia poznatkov, zručností a kompetencií. Z hľadiska špecifickosti dotknutých akcií by sa ciele iniciatívy, najmä aktivity „fondu pre čipy“ mali prípadne podporovať aj prostredníctvom nástroja kombinovaného financovania v rámci Fondu InvestEU. (13) V záujme prekonania obmedzení súčasného roztriešteného úsilia o verejné a súkromné investície, uľahčenia integrácie, vzájomného obohacovania a návratnosti investícií v rámci prebiehajúcich programov a uplatňovania spoločnej strategickej vízie Únie v oblasti polovodičov ako prostriedku realizácie ambície Únie a jej členských štátov zabezpečiť vedúcu úlohu v digitálnom hospodárstve by iniciatíva Čipy pre Európu mala uľahčiť lepšiu koordináciu na všetkých úrovniach riadenia a medzi nimi a užšie synergie medzi existujúcimi programami financovania na úrovni Únie a na vnútroštátnych úrovniach (vrátane centrálne riadených programov EÚ a programov EÚ v rámci zdieľaného riadenia) , lepšiu koordináciu a spoluprácu s priemyslom a kľúčovými zainteresovanými stranami súkromného sektora a ďalšie spoločné investovanie s členskými štátmi. Príprava realizácie iniciatívy Čipy pre Európu spočíva v zhromažďovaní prostriedkov z Únie, členských štátov , regiónov a tretích krajín pridružených k existujúcim programom Únie, ako aj zo súkromného sektora. Úspech iniciatívy možno teda budovať len na spoločnom úsilí členských štátov s Úniou, aby sa umožnili značné kapitálové náklady aj široká dostupnosť zdrojov virtuálneho navrhovania, testovania a overovania a difúzia poznatkov, zručností a kompetencií. Z hľadiska špecifickosti dotknutých akcií by sa ciele iniciatívy, najmä aktivity „fondu pre čipy“ mali prípadne podporovať aj prostredníctvom nástroja kombinovaného financovania v rámci Fondu InvestEU.

Zdôvodnenie

Začlenenie regionálneho rozmeru.

Pozmeňovací návrh 4

Odôvodnenie 15

Text navrhnutý Európskou komisiou Zmena navrhnutá VR (15) Iniciatíva by mala vychádzať zo silnej vedomostnej základne a posilňovať synergie s akciami, ktoré Únia a členské štáty v súčasnosti podporujú prostredníctvom programov a akcií v oblasti výskumu a inovácie v oblasti polovodičov a oblasti vývoja časti dodávateľského reťazca, najmä programu Horizont Európa a programu Digitálna Európa zriadeného nariadením Európskeho parlamentu a Rady (EÚ) 2021/694 (1), s cieľom do roku 2030 posilniť Úniu ako globálneho aktéra v polovodičových technológiách a ich uplatňovaní s rastúcim globálnym podielom na výrobe. Na doplnenie týchto aktivít by iniciatíva úzko spolupracovala s ostatnými príslušnými zainteresovanými stranami vrátane Priemyselnej aliancie pre procesory a polovodičové technológie. (15) Iniciatíva by mala vychádzať zo silnej vedomostnej základne a posilňovať synergie s akciami, ktoré Únia, členské štáty a regióny v súčasnosti podporujú prostredníctvom programov a akcií v oblasti výskumu a inovácie v oblasti polovodičov a oblasti vývoja časti dodávateľského reťazca, najmä programu Horizont Európa a programu Digitálna Európa zriadeného nariadením Európskeho parlamentu a Rady (EÚ) 2021/694 (1), s cieľom do roku 2030 posilniť Úniu ako globálneho aktéra v polovodičových technológiách a ich uplatňovaní s rastúcim globálnym podielom na výrobe. Na doplnenie týchto aktivít by iniciatíva úzko spolupracovala s ostatnými príslušnými zainteresovanými stranami vrátane Priemyselnej aliancie pre procesory a polovodičové technológie , ako aj stratégiami pre inteligentnú špecializáciu na regionálnej úrovni .

Zdôvodnenie

Začlenenie regionálneho rozmeru.

Pozmeňovací návrh 5

Odôvodnenie 19

Text navrhnutý Európskou komisiou Zmena navrhnutá VR (19) Integrované výrobné zariadenia a otvorené zákazkové továrne EÚ by mali byť schopné vyrábať polovodiče, ktoré sú v Únii jedinečné a prispievajú k bezpečnosti dodávok a odolnému ekosystému na vnútornom trhu. Faktor oprávňujúci označiť výrobu za priekopnícke zariadenie by sa mohol týkať technologického uzla, podkladového materiálu, napr. karbidu kremíka a nitridu gália, a inej inovácie výrobku, ktorá môže poskytnúť lepšiu výkonnosť, technológiu výrobného procesu alebo energetické a environmentálne vlastnosti. V Únii by sa ešte nemalo fyzicky nachádzať zariadenie s porovnateľným potenciálom v priemyselnom rozsahu ani by sa nemalo plánovať jeho vybudovanie v rámci Únie okrem zariadení na výskum a vývoj alebo výrobných prevádzok malého rozsahu. (19) Integrované výrobné zariadenia a otvorené zákazkové továrne EÚ by mali byť schopné vyrábať polovodiče, ktoré sú v Únii jedinečné a prispievajú k bezpečnosti dodávok a odolnému ekosystému na vnútornom trhu. Faktor oprávňujúci označiť výrobu za priekopnícke zariadenie by sa mohol týkať technologického uzla, podkladového materiálu, napr. karbidu kremíka, nitridu gália , nitridu kremíka, fosfidu inditého a inej inovácie výrobku a materiálu , ktorá môže poskytnúť lepšiu výkonnosť, technológiu výrobného procesu alebo energetické a environmentálne vlastnosti. V Únii by sa ešte nemalo fyzicky nachádzať zariadenie s porovnateľným potenciálom v priemyselnom rozsahu ani by sa nemalo plánovať jeho vybudovanie v rámci Únie okrem zariadení na výskum a vývoj alebo výrobných prevádzok malého rozsahu.

Zdôvodnenie

Nitrid kremíka (SiN) je ideálnou platformou pre aplikácie fotonických integrovaných obvodov (PIC), ktoré majú široký spektrálny rozsah a ultranízku stratu vĺn. Vďaka tomu sú veľmi vhodné pre detektory, spektrometre, biosenzory a kvantové počítače. V záujme konzistentnosti je lepšie uviesť aj fosfid inditý.

Pozmeňovací návrh 6

Článok 2 ods. 1, bod 10

Text navrhnutý Európskou komisiou Zmena navrhnutá VR (10) „priekopnícke zariadenie“ je priemyselné zariadenie schopné vyrábať polovodiče vrátane začiatočnej (front-end) alebo konečnej (back-end) fázy alebo oboch fáz, ktoré sa fyzicky ešte nenachádza v Únii ani sa neplánuje postaviť v rámci Únie, napríklad pokiaľ ide o technologický uzol, podkladový materiál, akým je karbid kremíka a nitrid gália, a ďalšie inovácie výrobkov, ktoré môžu priniesť lepšiu výkonnosť, inováciu procesov alebo energetické a environmentálne vlastnosti; (10) „priekopnícke zariadenie“ je priemyselné zariadenie schopné vyrábať polovodiče vrátane začiatočnej (front-end) alebo konečnej (back-end) fázy alebo oboch fáz, ktoré sa fyzicky ešte nenachádza v Únii ani sa neplánuje postaviť v rámci Únie, napríklad pokiaľ ide o technologický uzol, podkladový materiál, akým je karbid kremíka a nitrid gália , fosfid inditý, nitrid kremíka a ďalšie súvisiace inovácie výrobkov a materiálov , ktoré môžu priniesť lepšiu výkonnosť, inováciu procesov alebo energetické a environmentálne vlastnosti;

Zdôvodnenie

Nitrid kremíka (SiN) je ideálnou platformou pre aplikácie fotonických integrovaných obvodov (PIC), ktoré majú široký spektrálny rozsah a ultranízku stratu vĺn. Vďaka tomu sú veľmi vhodné pre detektory, spektrometre, biosenzory a kvantové počítače. V záujme konzistentnosti je lepšie uviesť aj fosfid inditý.

Pozmeňovací návrh 7

Článok 3 ods. 1

Text navrhnutý Európskou komisiou Zmena navrhnutá VR 1. Iniciatíva je zriadená počas trvania viacročného finančného rámca na obdobie 2021 – 2027. 1. Iniciatíva je počiatočne zriadená počas trvania viacročného finančného rámca na obdobie 2021 – 2027. Je potrebné jej pokračovanie vo viacročnom finančnom rámci na roky 2028 – 2034.

Zdôvodnenie

Obdobie do konca súčasného viacročného finančného rámca (VFR) v roku 2027 nie je dostatočné na dosiahnutie cieľov, ktoré stanovil samotný akt o čipoch pre Európu. Už v tomto texte by sa malo zakotviť predĺženie iniciatívy.

Pozmeňovací návrh 8

Článok 4 ods. 2 písm. b) bod 1

Text navrhnutý Európskou komisiou Zmena navrhnutá VR 1. posilnením technologických schopností v oblasti technológií výroby čipov novej generácie, a to integráciou činností v oblasti výskumu a inovácií a prípravou vývoja budúcich technologických uzlov vrátane špičkových uzlov s rozmerom menej ako dva nanometre, procesu s použitím plne vyčerpaného kremíka (FD-SOI) na izolante s rozmerom 10 nanometrov a menej, ako aj 3D heterogénnych systémov zapracovania a pokročilého balenia; 1. posilnením technologických schopností v oblasti technológií výroby čipov novej generácie, a to integráciou činností v oblasti výskumu a inovácií a prípravou vývoja budúcich technologických uzlov vrátane špičkových uzlov s rozmerom menej ako dva nanometre, procesu s použitím plne vyčerpaného kremíka (FD-SOI) na izolante s rozmerom 10 nanometrov a menej, ako aj 3D heterogénnych systémov zapracovania a pokročilého balenia . Patrí sem aj výroba štruktúr väčších než 10 nanometrov, po ktorých existuje dopyt v spotrebiteľskom priemysle EÚ ;

Zdôvodnenie

Zameranie Komisie na štruktúry menšie než 10 nanometrov je príliš úzke a nezodpovedá potrebám spotrebiteľského priemyslu EÚ.

Pozmeňovací návrh 9

Článok 8 ods. 2 písm. d)

Text navrhnutý Európskou komisiou Zmena navrhnutá VR d) uľahčovanie prenosu odborných znalostí a know-how medzi členskými štátmi a regiónmi, podpora výmeny zručností, znalostí a osvedčených postupov a podpora spoločných programov; d) uľahčovanie prenosu odborných znalostí a know-how medzi členskými štátmi a regiónmi, podpora výmeny zručností, znalostí a osvedčených postupov, podpora spoločných programov a zlepšenie spolupráce medzi univerzitami navzájom, ako aj medzi univerzitami, podnikmi, vzdelávacími a výskumnými inštitúciami, napríklad prostredníctvom celoeurópskeho systému výmeny výskumných pracovníkov a laboratórnych miest na odbornú prípravu a udržanie pedagogických a odborných pracovníkov ;

Zdôvodnenie

Európska sieť kompetenčných centier v oblasti polovodičov by sa mala zaoberať aj otázkami odbornej prípravy a výučby.

Pozmeňovací návrh 10

Článok 8 ods. 3

Text navrhnutý Európskou komisiou Zmena navrhnutá VR 3. Členské štáty určia prostredníctvom otvoreného a súťažného konania kandidátov na kompetenčné centrá v súlade so svojimi vnútroštátnymi postupmi, administratívnymi a inštitucionálnymi štruktúrami. Komisia prostredníctvom vykonávacích aktov stanoví postup zriaďovania kompetenčných centier vrátane podmienok účasti, ako aj ďalšie úlohy a funkcie centier v súvislosti s vykonávaním akcií v rámci iniciatívy, postup vytvorenia siete a spôsob prijímania rozhodnutí o výbere subjektov tvoriacich sieť. Tieto vykonávacie akty sa prijmú v súlade s postupom preskúmania uvedenom v článku 33 ods. 2 3. Členské štáty určia prostredníctvom otvoreného a súťažného konania kandidátov na kompetenčné centrá v súlade so svojimi vnútroštátnymi postupmi, administratívnymi a inštitucionálnymi štruktúrami so zapojením regionálnych a miestnych orgánov . Cieľom je dosiahnuť synergie s európskymi centrami digitálnych inovácií a podporiť vytváranie centier excelentnosti v regiónoch EÚ, ktoré by sa mali začleniť do príslušného regionálneho priemyselného ekosystému, poskytovať prístup všetkým príslušným aktérom v celej Únii a umožňovať posilnenú medziregionálnu spoluprácu. Komisia prostredníctvom vykonávacích aktov stanoví postup zriaďovania kompetenčných centier vrátane podmienok účasti, ako aj ďalšie úlohy a funkcie centier v súvislosti s vykonávaním akcií v rámci iniciatívy, postup vytvorenia siete a spôsob prijímania rozhodnutí o výbere subjektov tvoriacich sieť. Tieto vykonávacie akty sa prijmú v súlade s postupom preskúmania uvedenom v článku 33 ods. 2

Zdôvodnenie

Všetky MSP a startupy v EÚ by mali mať prístup k týmto centrám. To môže uľahčiť regionálna úroveň, ktorá podporuje regionálne priemyselné ekosystémy.

Pozmeňovací návrh 11

Článok 9 ods. 1

Text navrhnutý Európskou komisiou Zmena navrhnutá VR 1. Zložky iniciatívy uvedené v článku 5 bode a) až d) sa zveria spoločnému podniku pre čipy uvedenému v nariadení Rady XX/XX, ktorým sa mení nariadenie Rady (EÚ) 2021/2085, a zapracujú sa do pracovného programu spoločného podniku pre čipy. 1. Zložky iniciatívy uvedené v článku 5 bode a) až d) sa zveria spoločnému podniku pre čipy uvedenému v nariadení Rady XX/XX, ktorým sa mení nariadenie Rady (EÚ) 2021/2085, a zapracujú sa do pracovného programu spoločného podniku pre čipy. Členské štáty sú povinné zahrnúť do spoločného podniku pre čipy príslušné regióny s ekosystémami polovodičov.

Zdôvodnenie

Vyplýva zo znenia.

Pozmeňovací návrh 12

Článok 10 ods. 2

[Nové písmeno e)]

Text navrhnutý Európskou komisiou Zmena navrhnutá VR e) podporuje priemyselné dodávateľské reťazce v EÚ.

Zdôvodnenie

Integrované výrobné zariadenia by mali prispieť k posilneniu priemyslu EÚ; pri tom by mal zohrávať úlohu dopyt priemyslu po polovodičoch.

Pozmeňovací návrh 13

Článok 11 ods. 2

[Nové písm. e)]

Text navrhnutý Európskou komisiou Zmena navrhnutá VR e) podporuje priemyselné dodávateľské reťazce v EÚ.

Zdôvodnenie

Aj otvorené zákazkové továrne EÚ by mali prispieť k posilneniu priemyslu EÚ; pri tom by mal zohrávať úlohu dopyt priemyslu po polovodičoch.

Pozmeňovací návrh 14

Článok 12 ods. 1

Text navrhnutý Európskou komisiou Zmena navrhnutá VR 1. Každý podnik alebo každé konzorcium podnikov (ďalej len „žiadateľ“) môže Komisii predložiť žiadosť o uznanie plánovaného zariadenia žiadateľa za integrované výrobné zariadenie alebo otvorenú zákazkovú továreň EÚ. 1. Každý podnik alebo každé konzorcium podnikov (ďalej len „žiadateľ“) môže Komisii predložiť žiadosť o uznanie plánovaného zariadenia žiadateľa za integrované výrobné zariadenie alebo otvorenú zákazkovú továreň EÚ. Platí to aj pre podniky, ktoré sú nevyhnutné na výrobu polovodičov alebo ktoré vyrábajú novátorské vstupné produkty alebo výrobné zariadenia. Kritériá stanovené v článkoch 11 a 12 sa uplatňujú mutatis mutandis.

Zdôvodnenie

V záujme dosiahnutia cieľov aktu o čipoch pre Európu by sa za oprávnenú mala považovať aj výroba vstupných produktov, ako sú doštičky alebo výrobné zariadenia v EÚ. Kritériá by sa mali uplatňovať zodpovedajúcim spôsobom.

Pozmeňovací návrh 15

Článok 15 ods. 2

Text navrhnutý Európskou komisiou Zmena navrhnutá VR 2. Členské štáty vyzvú hlavných používateľov polovodičov a iné relevantné zainteresované strany, aby poskytli informácie týkajúce sa výrazného kolísania dopytu a známych narušení ich dodávateľského reťazca. S cieľom uľahčiť výmenu informácií členské štáty zabezpečia mechanizmus a administratívny mechanizmus pre tieto aktualizácie. 2. Členské štáty vyzvú hlavných používateľov polovodičov a iné relevantné zainteresované strany vrátane subjektov z podobne zmýšľajúcich štátov , aby poskytli informácie týkajúce sa výrazného kolísania dopytu a známych narušení ich dodávateľského reťazca. S cieľom uľahčiť výmenu informácií členské štáty zabezpečia mechanizmus a administratívny mechanizmus pre tieto aktualizácie.

Zdôvodnenie

Posúdenie situácie len na základe európskych a amerických údajov je neúplné, a preto nepresvedčivé. Preto by mali byť zahrnuté aj spoločnosti z podobne zmýšľajúcich partnerských krajín v Ázii.

Pozmeňovací návrh 16

Článok 19 ods. 2

Text navrhnutý Európskou komisiou Zmena navrhnutá VR 2. Komisia môže po konzultácii s Európskou radou pre polovodiče obmedziť opatrenia stanovené v článkoch 21 a 22 na určité kritické odvetvia, ktorých činnosť je narušená alebo ktorých činnosti hrozí narušenie v dôsledku polovodičovej krízy. 2. Komisia bude na základe výsledkov konzultácie s Európskou radou pre polovodiče povinná obmedziť opatrenia stanovené v článkoch 21 a 22 na tie kritické odvetvia, ktorých činnosť je narušená alebo ktorých činnosti hrozí narušenie v dôsledku polovodičovej krízy.

Zdôvodnenie

Intervenčné opatrenia prijaté Komisiou by mali byť vždy čo najmiernejšie.

Pozmeňovací návrh 17

Článok 19 ods. 4

Text navrhnutý Európskou komisiou Zmena navrhnutá VR 4. Použitie opatrení uvedených v odseku 1 je primerané a obmedzuje sa na opatrenia nevyhnutné na riešenie závažných narušení základných spoločenských funkcií alebo hospodárskych činností v Únii a musí byť v najlepšom záujme Únie. Pri použití týchto opatrení je potrebné predísť neprimeranému administratívnemu zaťaženiu MSP. 4. Použitie opatrení uvedených v odseku 1 je primerané a obmedzuje sa na opatrenia nevyhnutné na riešenie závažných narušení základných spoločenských funkcií alebo hospodárskych činností v Únii a musí byť v najlepšom záujme Únie. Pri použití týchto opatrení je potrebné predísť neprimeranému administratívnemu zaťaženiu MSP. Tieto opatrenia sa môžu uplatňovať len selektívne a ako posledná možnosť (ultima ratio).

Zdôvodnenie

Núdzový súbor nástrojov predstavuje značné riziko, že zabráni investíciám a zakladaniu nových podnikov. Európska komisia musí jasne uviesť, že tieto opatrenia sú určené ako posledná možnosť a že sa im v čo najväčšej možnej miere zabráni.

Pozmeňovací návrh 18

Článok 21 ods. 1

Text navrhnutý Európskou komisiou Zmena navrhnutá VR 1. Ak je to potrebné a primerané s cieľom zabezpečiť fungovanie všetkých alebo určitých kritických sektorov, Komisia môže integrovaným výrobným zariadeniam alebo otvoreným zákazkovým továrňam EÚ uložiť povinnosť prijať a uprednostniť objednávku výrobkov dôležitých v krízovej situácii (ďalej len „prioritná objednávka“). Táto povinnosť má prednosť pred všetkými povinnosťami plnenia podľa súkromného alebo verejného práva. 1. Ak je to potrebné , technicky vykonateľné a primerané na zabezpečenie fungovania všetkých alebo určitých kritických sektorov, Komisia môže integrovaným výrobným zariadeniam alebo otvoreným zákazkovým továrňam EÚ uložiť povinnosť prijať a uprednostniť objednávku výrobkov dôležitých v krízovej situácii (ďalej len „prioritná objednávka“).

Zdôvodnenie

V krátkodobom horizonte je takmer nemožné zmeniť výrobu polovodičov. Rozhodujúcim kritériom by preto mala byť realizovateľnosť vykonávania. Článok o prioritných zmluvách by mal byť vypracovaný tak, aby neodrádzal potenciálnych investorov od investovania v EÚ. Okrem toho existujú pochybnosti o tom, nakoľko by to bolo právne vymáhateľné.

Pozmeňovací návrh 19

Článok 24 ods. 1

Text navrhnutý Európskou komisiou Zmena navrhnutá VR 1. Európska rada pre polovodiče sa skladá zo zástupcov členských štátov a predsedá jej zástupca Komisie. 1. Európska rada pre polovodiče sa skladá zo zástupcov členských štátov s patričným odborným profilom a predsedá jej zástupca Komisie.

Zdôvodnenie

Európska rada pre polovodiče by mala byť odborným, a nie čisto politickým orgánom.

Pozmeňovací návrh 20

Článok 24 ods. 2

Text navrhnutý Európskou komisiou Zmena navrhnutá VR 2. Každé národné kontaktné miesto uvedené v článku 26 ods. 3 vymenuje do Európskej rady pre polovodiče zástupcu na vysokej úrovni . Ak je to vhodné vzhľadom na funkciu a odborné znalosti, členský štát môže mať v súvislosti s rôznymi úlohami Európskej rady pre polovodiče viac než jedného zástupcu. Každý člen Európskej rady pre polovodiče má svojho náhradníka. 2. Každé národné kontaktné miesto uvedené v článku 26 ods. 3 vymenuje do Európskej rady pre polovodiče odborne spôsobilého zástupcu. Ak je to vhodné vzhľadom na funkciu a odborné znalosti, členský štát môže mať v súvislosti s rôznymi úlohami Európskej rady pre polovodiče viac než jedného zástupcu. Každý člen Európskej rady pre polovodiče má svojho náhradníka. Členské štáty sú povinné zapojiť regióny s ekosystémami polovodičov. Európsky výbor regiónov vysiela do Európskej rady pre polovodiče svojho zástupcu.

Zdôvodnenie

Regióny s príslušnými ekosystémami polovodičov (napr. členovia Silicon Europe) a Európsky výbor regiónov by sa vzhľadom na svoju úlohu pri podpore regionálnych priemyselných ekosystémov vrátane MSP, ako aj vedy a výskumu mali zapojiť do práce rady.

Pozmeňovací návrh 21

Článok 26 ods. 6

Text navrhnutý Európskou komisiou Zmena navrhnutá VR 6. Členské štáty v súlade s právom Únie a vnútroštátnym právom zabezpečia vždy, keď je to potrebné, aby príslušné vnútroštátne orgány konzultovali s inými relevantnými vnútroštátnymi orgánmi, ako aj s relevantnými zainteresovanými stranami a spolupracovali s nimi. Komisia podporuje výmenu skúseností medzi príslušnými vnútroštátnymi orgánmi. 6. Členské štáty v súlade s právom Únie a vnútroštátnym právom zabezpečia vždy, keď je to potrebné, aby príslušné vnútroštátne orgány konzultovali s inými relevantnými vnútroštátnymi, regionálnymi a miestnymi orgánmi, ako aj s relevantnými zainteresovanými stranami a spolupracovali s nimi. Komisia podporuje výmenu skúseností medzi príslušnými vnútroštátnymi orgánmi.

Zdôvodnenie

Zapojenie regionálnych a miestnych samospráv.

Návrh nariadenia Rady, ktorým sa mení nariadenie (EÚ) č. 2021/2085, ktorým sa zriaďujú spoločné podniky v rámci programu Horizont Európa, pokiaľ ide o spoločný podnik pre čipy

COM(2022) 47 final

Pozmeňovací návrh 22

Odôvodnenie 7

Text navrhnutý Európskou komisiou Zmena navrhnutá VR (7) Na činnosti financované z prostriedkov spoločného podniku pre čipy by sa mal vzťahovať jeden pracovný program, ktorý by mala prijať správna rada. Pred prípravou každého pracovného programu by rada verejných orgánov, pri zohľadnení odporúčaní Európskej rady pre polovodiče a vstupných informácií od ostatných relevantných zainteresovaných strán vrátane prípadných plánov vypracovaných Alianciou pre procesy a polovodičové technológie (1), mala vymedziť časť pracovného programu týkajúcu sa činností budovania kapacít a výskumných a inovačných činností vrátane odhadov zodpovedajúcich výdavkov na ne. Na tento účel by rada verejných orgánov mala zahŕňať len Komisiu a verejné orgány z členských štátov. Na základe tohto vymedzenia by mal výkonný riaditeľ následne vypracovať pracovný program vrátane činností budovania kapacít a výskumných a inovačných činností a odhadov zodpovedajúcich výdavkov na ne. (7) Na činnosti financované z prostriedkov spoločného podniku pre čipy by sa mal vzťahovať jeden pracovný program, ktorý by mala prijať správna rada. Pred prípravou každého pracovného programu by rada verejných orgánov, pri zohľadnení odporúčaní rady súkromných členov a Európskej rady pre polovodiče a vstupných informácií od ostatných relevantných zainteresovaných strán vrátane prípadných plánov vypracovaných Alianciou pre procesy a polovodičové technológie (1), mala vymedziť časť pracovného programu týkajúcu sa činností budovania kapacít a výskumných a inovačných činností vrátane odhadov zodpovedajúcich výdavkov na ne. Na tento účel by rada verejných orgánov mala zahŕňať len Komisiu a verejné orgány z členských štátov. Na základe tohto vymedzenia a strategického výskumného a inovačného programu by mal výkonný riaditeľ následne vypracovať pracovný program vrátane činností budovania kapacít a výskumných a inovačných činností a odhadov zodpovedajúcich výdavkov na ne. Rozpočet na výskumné a inovačné činnosti spoločného podniku pre čipy by sa mal rovnať prinajmenšom odhadovanej výške rozpočtu spoločného podniku pre kľúčové digitálne technológie. Mal by sa prevziať aj rozsah pôsobnosti a pracovné metódy.

Zdôvodnenie

Rada verejných orgánov by nemala vopred definovať program výskumu a inovácií, pretože by sa tým obmedzili rozhodovacie právomoci správnej rady. Výskumné a inovačné činnosti, pracovné metódy a rozpočet spoločného podniku pre čipy by mali byť pokračovaním spoločného podniku pre kľúčové digitálne technológie.

Pozmeňovací návrh 23

Článok 1, bod 7 písm. a)

Text navrhnutý Európskou komisiou Zmena navrhnutá VR a) V odseku 1 sa písmeno b) nahrádza takto: a) V odseku 1 sa písmeno b) nahrádza takto: „b) dosiahnuť líderstvo Únie, pokiaľ ide o vedeckú excelentnosť a inovácie v oblasti nových technológií komponentov a systémov, a to aj v činnostiach týkajúcich sa nižších TRL; a podporovať aktívne zapojenie MSP, ktoré predstavujú najmenej jednu tretinu z celkového počtu účastníkov nepriamych akcií a ku ktorým by malo smerovať najmenej 20 % verejného financovania vyčleneného na akcie v oblasti výskumu a inovácií “; „b) dosiahnuť líderstvo Únie, pokiaľ ide o vedeckú excelentnosť a inovácie v oblasti nových technológií komponentov a systémov, a to aj v činnostiach týkajúcich sa nižších TRL; a podporovať aktívne zapojenie MSP, ktoré vo vzťahu k akciám v oblasti výskumu a inovácií predstavujú najmenej jednu tretinu z celkového počtu účastníkov nepriamych akcií a ku ktorým by malo smerovať najmenej 20 % verejného financovania“;

Zdôvodnenie

Nie je realistické, aby MSP tvorili jednu tretinu účastníkov činností v oblasti budovania kapacít, ako sa uvádza v novom článku 126 ods. 1 písm. g) až j). Podiel MSP vo výške jednej tretiny počtu účastníkov by sa preto mal vzťahovať len na časť venovanú akciám v oblasti výskumu a inovácií, ako aj 20 % podiel na verejnom financovaní.

Pozmeňovací návrh 24

Článok 1 bod 7 písm. c)

Text navrhnutý Európskou komisiou Zmena navrhnutá VR c) V odseku 2 sa písmeno f) nahrádza takto: c) V odseku 2 sa písmeno f) nahrádza takto: „f) zabezpečiť súdržnosť medzi strategickým výskumným a inovačným programom spoločného podniku pre čipy , vstupnými informáciami od ostatných relevantných zainteresovaných strán vrátane prípadných plánov vypracovaných Alianciou pre procesory a polovodičové technológie a politikami Únie tak, aby technológie elektronických komponentov a systémov boli účinným príspevkom.“ „f) zabezpečiť súdržnosť medzi strategickým výskumným a inovačným programom spoločného podniku pre čipy a politikami Únie tak, aby technológie elektronických komponentov a systémov boli účinným príspevkom.“;

Zdôvodnenie

Spoločný podnik pre čipy nie je schopný zabezpečiť požadovaný súlad s činnosťami tretích strán.

Pozmeňovací návrh 25

Článok 1 bod 9

Text navrhnutý Európskou komisiou Zmena navrhnutá VR 9. V článku 129 sa odsek 3 nahrádza takto: 9. V článku 129 sa odsek 3 nahrádza takto: „3. Odchylne od článku 28 ods. 4 súkromní členovia poskytnú alebo zabezpečia, aby ich konštituenti a prepojené subjekty poskytli finančný príspevok vo výške minimálne 26 331 000 EUR na administratívne náklady spoločného podniku pre čipy. Podiel celkového ročného príspevku súkromných členov na administratívnych nákladoch spoločného podniku pre čipy je 35 %.“ „3. Odchylne od článku 28 ods. 4 súkromní členovia poskytnú alebo zabezpečia, aby ich konštituenti a prepojené subjekty poskytli finančný príspevok vo výške až 26 331 000 EUR na administratívne náklady spoločného podniku pre čipy. Podiel celkového ročného príspevku súkromných členov na administratívnych nákladoch spoločného podniku pre čipy je nanajvýš 35 %.“

Zdôvodnenie

Toto znenie by mohlo viesť k závažným nejasnostiam. Nie je jasné, ktorá limitná hodnota sa uplatňuje: nižšia hodnota minimálne 26 331 000 EUR alebo vyššia hodnota nanajvýš 35 %. Komisia medzitým potvrdila, že slovo „minimálne“ v návrhu Komisie bola chyba v písaní. Táto chyba bola opravená v kompromisnom znení predsedníctva Rady z 25. mája.

Pozmeňovací návrh 26

Článok 1 bod 13

Text navrhnutý Európskou komisiou Zmena navrhnutá VR 13. Vkladá sa tento článok 134a: 13. Vkladá sa tento článok 134a: „Článok 134a Dodatočné úlohy výkonného riaditeľa Okrem úloh uvedených v článku 19 výkonný riaditeľ spoločného podniku pre čipy vypracuje a po zohľadnení vymedzenia rady verejných orgánov uvedeného v článku 137 písm. f) , ako aj vstupných informácií od relevantných zainteresovaných strán vrátane prípadných plánov vypracovaných Alianciou pre procesory a polovodičové technológie, predloží správnej rade na prijatie pracovný program spoločného podniku s cieľom vykonávať strategický výskumný a inovačný program.“ „Článok 134a Dodatočné úlohy výkonného riaditeľa Okrem úloh uvedených v článku 19 výkonný riaditeľ spoločného podniku pre čipy vypracuje a po zohľadnení vymedzenia rady verejných orgánov uvedeného v článku 137 písm. f) predloží správnej rade na prijatie pracovný program spoločného podniku s cieľom vykonávať strategický výskumný a inovačný program.“

Zdôvodnenie

Tieto príspevky sú už zohľadnené pri stanovovaní časti pracovného programu radou verejných orgánov, a preto ich nie je potrebné opätovne uvádzať.

Pozmeňovací návrh 27

Článok 1 bod 15 písm. a)

Text navrhnutý Európskou komisiou Zmena navrhnutá VR a) Dopĺňajú sa tieto písmená f) a g): a) Dopĺňajú sa tieto písmená f) a g): „f) pred vypracovaním každého pracovného programu vymedzí časť pracovného programu týkajúcu sa činností budovania kapacít a výskumných a inovačných činností vrátane odhadov zodpovedajúcich výdavkov, pričom zohľadní odporúčania Európskej rady pre polovodiče a vstupné informácie od ostatných relevantných zainteresovaných strán vrátane prípadných plánov vypracovaných Alianciou pre procesory a polovodičové technológie; g) vyberá návrhy zodpovedajúce činnostiam budovania kapacít v súlade s článkom 12 ods. 1 a článkom 17 ods. 2 písm. u).“; „f) pred vypracovaním každého pracovného programu vymedzí časť pracovného programu týkajúcu sa činností budovania kapacít vrátane odhadov zodpovedajúcich výdavkov, pričom zohľadní odporúčania rady súkromných členov, Európskej rady pre polovodiče a vstupné informácie od ostatných relevantných zainteresovaných strán vrátane prípadných plánov vypracovaných Alianciou pre procesory a polovodičové technológie; g) vyberá návrhy zodpovedajúce činnostiam budovania kapacít v súlade s článkom 12 ods. 1 a článkom 17 ods. 2 písm. u).“;

Zdôvodnenie

Rada verejných orgánov by nemala vopred definovať program výskumu a inovácií, pretože by sa tým obmedzili rozhodovacie právomoci správnej rady. Rada verejných orgánov by však mala zohľadniť odporúčania rady súkromných členov týkajúce sa budovania kapacít s cieľom zabezpečiť priemyselnopolitickú relevantnosť.

II. POLITICKÉ ODPORÚČANIA

EURÓPSKY VÝBOR REGIÓNOV (VR),

Význam aktu o čipoch pre Európu

1. dôrazne prízvukuje, že úspech aktu o čipoch pre Európu má zásadný význam pre EÚ ako celok, členské štáty a všetky miestne a regionálne samosprávy, pretože zabezpečenie priemyselnej výroby vo všetkých regiónoch Európy závisí od bezpečných dodávok polovodičov; rozhodne sa pri tom stavia za jednoznačné zaujatie pozície EÚ v celosvetovej hospodárskej súťaži;

2. víta návrh aktu o čipoch, ktorý predložila Komisia, ako kľúčový krok k posilneniu EÚ, jej priemyslu a bezpečnosti. Je dôležité, aby sa akt o čipoch zaoberal otázkami strategickej autonómie a vedúceho postavenia EÚ v oblasti technológií. EÚ musí zostať globálnym aktérom v oblasti polovodičov. Preto je správne stanoviť ambiciózny cieľ zvýšiť podiel EÚ na trhu s výrobou polovodičov zo súčasných 10 % na 20 % do roku 2030;

3. súhlasí s cieľmi znížiť hlavné strategické závislosti v oblasti výroby polovodičov, dodávateľských reťazcov a dodávok surovín a vstupov rozšírením a diverzifikáciou, rozšíriť výrobu polovodičov v Európe a zachovať a posilniť vedúce postavenie vo výskume a vývoji; Zároveň sa vyslovuje za to, aby sa do rozsahu pôsobnosti nariadenia COM(2022) 46 final zahrnula výroba štruktúr väčších než 10 nanometrov, po ktorých existuje dopyt v spotrebiteľskom priemysle EÚ. V tejto súvislosti zdôrazňuje význam ochrany know-how a patentovej ochrany, aby jednotlivé krajiny neboli znevýhodnené;

4. víta návrh aktu o čipoch, a to aj v záujme rýchleho a konzistentného vykonávania Európskej zelenej dohody: bez spoľahlivej dodávky polovodičov nie je možné dosiahnuť ambiciózne ciele EÚ v oblasti životného prostredia a klímy, zvýšiť energetickú autonómiu a splniť ciele v oblasti rozvoja energie z obnoviteľných zdrojov;

5. poukazuje na to, že posilnenie výroby polovodičov musia zároveň sprevádzať opatrenia na zníženie spotreby energie a zdrojov, ako aj škodlivých účinkov na životné prostredie v celom hodnotovom reťazci, a takisto zaistenie dodržiavania kritérií udržateľnosti a začlenenie využívania udržateľných zdrojov energie a mechanizmov na účinné využívanie vodných zdrojov do výrobných zariadení. V tejto súvislosti by sa osobitná pozornosť mala venovať týmto energetickým a environmentálnym vplyvom v rámci inovačných technológií novej generácie (napr. integrovanej fotonike a špecializovaným heterogénnym systémom);

6. poukazuje na to, že okrem bezpečných dodávok kritických surovín sa musí využiť aj potenciál obehového hospodárstva. Zhodnocovanie surovín a materiálov z prístrojov a zariadení má zásadný význam. To sa musí zohľadniť už pri vývoji výrobkov využívajúcich polovodiče. V regiónoch by sa mali rozvíjať vhodné zručnosti a zodpovedajúco by sa mali navrhnúť kritériá oprávnenosti;

7. poukazuje na to, že nevýhoda EÚ v porovnaní s tretími krajinami, pokiaľ ide o prírodné zdroje, robí EÚ vo veľkej miere závislou od dodávateľov z krajín mimo EÚ, pokiaľ ide o dovoz kritických surovín. Nabáda Európsku komisiu, aby riešila túto strategickú závislosť zintenzívnením svojej práce a požiadaviek na obehovosť čipov, najmä pokiaľ ide o dizajn a opätovné použitie materiálu, a aby ďalej prehlbovala obchodné vzťahy EÚ s dôležitými medzinárodnými partnermi;

8. v súlade so svojím stanoviskom o akčnom pláne pre kritické suroviny víta nové ťažobné činnosti v EÚ s cieľom vytvoriť existujúce zásoby kritických surovín. Zdôrazňuje, že nová ťažba surovín pre špičkové technológie v EÚ musí byť založená na výsledkoch výskumno-vývojových projektov inovatívnej ťažby s malým negatívnym vplyvom;

9. konštatuje, že vzhľadom na vysokú nepriamu závislosť miestneho hospodárstva majú miestne a regionálne samosprávy spoločný záujem na bezpečných dodávkach polovodičov; z tohto dôvodu a vzhľadom na ich blízkosť k ekosystémom polovodičov by sa im mala zveriť ústredná úloha pri vykonávaní aktu o čipoch pre Európu; okrem toho konštatuje, že všetky regióny bez ohľadu na to, či v nich sú alebo nie sú ekosystémy polovodičov, budú mať prospech z aktu o čipoch;

10. vzhľadom na aktuálnu situáciu poukazuje na význam bezpečných energetických dodávok pre priemysel výroby polovodičových súčiastok. Týka sa to hlavne potrebných množstiev elektrickej energie a stability sietí. Sú faktorom z hľadiska umiestnenia súčasných prevádzok, ale aj pre budovanie nových;

Strategické ciele Európy v sektore polovodičov

11. vyzýva podniky, aby vo väčšej miere zohľadňovali svoje potreby polovodičov a súvisiace potrebné dodávateľské reťazce v neustále sa meniacom geostrategickom prostredí a aby sa vyhli jednostrannej závislosti v záujme diverzifikácie rizík; v medzinárodnom prostredí musí EÚ lepšie vyzdvihnúť svoje výhody ako bezpečného miesta výroby („bezpečného prístavu“);

12. vyzýva Komisiu, aby v nadchádzajúcich rokovaniach s Radou a Európskym parlamentom jasne zdôraznila význam aktu o čipoch pri zabezpečovaní európskej priemyselnej základne a aby od členských štátov a hospodárstva požadovala dodatočné finančné príspevky;

13. nabáda, aby sa zdroje dostupné prostredníctvom aktu o čipoch strategicky využívali na rozšírenie existujúcich polovodičových klastrov a ekosystémov malého i veľkého rozsahu, ako aj na ich prepájanie. Najväčšiu šancu presadiť sa v budúcnosti na svetovom trhu s polovodičmi bude mať EÚ vtedy, ak nadviaže na existujúce silné stránky a rozvinie ich, čím sa vzájomná závislosť obmedzí na „krajiny s podobným zmýšľaním“ a zároveň sa zníži jednostranná závislosť od tretích krajín;

14. víta vytvorenie európskeho fondu pre čipy; konštatuje, že druhý pilier aktu o čipoch by mal byť v zásade technologicky otvorený a že finančné prostriedky sa musia mobilizovať čo najskôr;

15. potvrdzuje, že dôležitý projekt spoločného európskeho záujmu ako veľmi úspešný nástroj naďalej zohráva dôležitú úlohu v akte o čipoch; poukazuje však na to, že EÚ a členské štáty musia konať rýchlejšie vo všetkých oblastiach, najmä v oblasti povolení a podpory, aby sa zodpovedajúco potrebám mohli podporiť priemyselné podniky vrátane MSP;

16. zdôrazňuje kľúčový význam nových technológií pre ďalší rozvoj Európy ako centra výroby polovodičov, aby mohla zostať konkurencieschopná na celosvetovej úrovni v oblasti technológií: pri vykonávaní aktu o čipoch pre Európu sa musí dbať o to, aby sa otvorene a rýchlo reagovalo na používanie nových materiálov, ako sú nitrid gália, fosfid inditý, karbid kremíka a nitrid kremíka, a na využívanie nových postupov, ktoré umožnia vývoj a výrobu čipov novej generácie; patria sem napríklad fotonické čipy, ktoré sú nevyhnutné na vybudovanie autonómnej a udržateľnej siete pre dátovú komunikáciu, telekomunikáciu a kvantovú komunikáciu a pre autonómnu jazdu, a kvantové čipy, ktoré umožňujú analýzy oveľa väčšieho množstva údajov, vykonávajú výkonnejšie výpočty rýchlejšie a vykonávajú podrobné simulácie, ale aj hybridné čipy a heterogénne systémy, kde je integrácia fotonických funkcií do elektronických integrovaných obvodov jednou z kľúčových otázok pre budúcnosť polovodičového priemyslu;

17. sa domnieva, že je potrebné, aby sa Európa viac zamerala na navrhovanie polovodičov a vybudovala si preto vlastné dizajnové kapacity;

Financovanie aktu o čipoch

18. kritizuje plánovaný pridelený objem finančných prostriedkov na akt o čipoch, ktorý je príliš nízky; pochybuje o tom, či je financovanie pre celkový balík dostatočné na to, aby umožnilo presadiť sa v medzinárodnej hospodárskej súťaži pri zriaďovaní nových výrobných zariadení. Zdôrazňuje, že nové iniciatívy si zaslúžia nové finančné zdroje, a vyjadruje poľutovanie nad presmerovaním finančných prostriedkov z úspešných programov, ako sú Horizont Európa a program Digitálna Európa;

19. vyzýva Komisiu, aby zabezpečila transparentnosť finančného krytia aktu o čipoch a zabezpečila primerané financovanie všetkých troch pilierov; Komisia by sa pri tom mala inšpirovať podobnými iniciatívami z celého sveta;

20. sa domnieva, že na vykonávanie aktu o čipoch by sa malo použiť viac nových finančných prostriedkov, a preto tiež vyzýva Radu, Parlament a Komisiu, aby poskytli primerané finančné prostriedky EÚ a členských štátov a náležite upravili viacročný finančný rámec. Keďže strategické ciele aktu o čipoch siahajú do obdobia po roku 2030, sektor polovodičov musí mať veľkú prioritu pri revízii VFR, ako aj v budúcom VFR;

21. sa domnieva, že je potrebné vytvoriť ďalšie stimuly na zabezpečenie toho, aby okrem fondov EÚ poskytli potrebné finančné prostriedky aj členské štáty a regióny, ako aj podniky; pripomína, že je dôležité, aby Komisia uľahčila financovanie v súlade s právom Únie. Toto financovanie musí byť viazané na dodržiavanie environmentálnych, sociálnych a správnych požiadaviek podnikmi;

22. vyzýva regióny a podniky, aby zapojili Európsku investičnú banku (EIB) do financovania nových projektov v celom hodnotovom reťazci, a domnieva sa, že EIB môže rozhodujúcim spôsobom prispieť k úspechu aktu o čipoch;

Podpora a právne predpisy EÚ v oblasti štátnej pomoci z regionálneho hľadiska

23. vyzýva Komisiu, aby pri posudzovaní a schvaľovaní podľa článku 107 ods. 3 písm. c) ZFEÚ veľkoryso vykladala kritérium „prvý svojho druhu v Európe“, keďže neexistuje tradičná konkurenčná situácia v oblasti polovodičov relevantných pre hospodársku súťaž na vnútornom trhu;

24. vyzýva Komisiu, aby okrem zmien a zjednodušení právnych predpisov a postupov v oblasti štátnej pomoci zvážila ďalšie zjednodušenia, ako je udeľovanie daňových odpisov, s cieľom uľahčiť zakladanie spoločností v celom hodnotovom reťazci polovodičov v Európe;

25. považuje za potrebné, aby sa podľa zásady „prvý svojho druhu“ umožnila podpora nielen výrobných zariadení, ako sú integrované výrobné zariadenia a otvorené zákazkové továrne EÚ, ale aj výroba vstupov, ako sú doštičky alebo výrobné zariadenia, ktoré sú rovnako dôležité pre dosiahnutie cieľov;

26. víta opatrenia stanovené v článku 14 na urýchlenie vnútroštátnych postupov plánovania a schvaľovania v prospech integrovaných výrobných zariadení a otvorených zákazkových tovární EÚ;

27. poukazuje na to, že na zabezpečenie dodávok polovodičov sú relevantné nielen výrobné závody pre samotné polovodiče, ale aj dodávateľské a odberateľské výrobné závody, takže aj tieto miesta musia byť zahrnuté do úsilia na uľahčenie a zrýchlenie postupov, aby sa zabránilo potenciálnym priškrteniam tokov;

Výskum a vývoj z regionálneho hľadiska

28. obhajuje široké vymedzenie EÚ v oblasti výskumu a vývoja so zapojením zákazníkov a používateľov a zastáva názor, že vývojové a inovačné ciele by sa nemali zameriavať len na ďalšiu miniaturizáciu uzlov;

29. súhlasí s obavami prostredia výskumu a vysokoškolského vzdelávania, že prerozdelenie finančných prostriedkov na programy Horizont Európa a Digitálna Európa, ako je stanovené v akte o čipoch, oslabuje iné oblasti, čím sa zintenzívňuje súperenie o zostávajúce finančné prostriedky, a preto očakáva, že finančné prostriedky presunuté z programov Digitálna Európa a Horizont Európa budú opäť k dispozícii na programy počas obdobia financovania;

30. upozorňuje na administratívne problémy spolufinancovania projektov na národnej alebo regionálnej úrovni a vyzýva Komisiu, aby zabezpečila, že to nebude prekážkou účasti na výskumných projektoch; najmä rámcové podmienky by mali byť navrhnuté tak, aby umožňovali spolufinancovanie projektov z národných alebo regionálnych programov;

31. vyzýva regióny s príslušnými klastrami, aby sa aktívne zapájali do spoločného podniku pre čipy ako nástupcu spoločného podniku KDT a spoločného podniku ECSEL;

32. vyzýva Komisiu, aby vymedzila pojem „pilotná linka“. Prístup k pilotným linkám musí byť široký a otvorený, aby sa do nich mohli zapojiť klastre, vzdelávacie a výskumné inštitúcie a podniky, najmä MSP. Prístup MSP k pilotným linkám by sa mohol umožniť prostredníctvom programu Horizont Európa, ako aj decentralizovaným spôsobom prostredníctvom národných a regionálnych orgánov so skúsenosťami s podporou startupov a MSP pri ich zakladaní, raste a konsolidácii, ako sú agentúry regionálneho rozvoja;

33. žiada, aby sa existujúce siete, ako sú Aliancia pre procesory a polovodičové technológie, úzko začlenili do mechanizmu koordinácie v oblasti polovodičov. Všetky siete by mali byť otvorené pre nových aktérov, keďže k tomu môžu významne prispieť aj siete, ako je iniciatíva Vanguard alebo sieť európskych centier digitálnych inovácií;

34. navrhuje, aby sa zvážilo, do akej miery a akými opatreniami možno zabezpečiť ochranu know-how vyvinutého v EÚ, napr. v súvislosti s rozšírenou ochranou patentov; v tejto súvislosti by mali zohrávať úlohu aj bezpečnostné aspekty;

Zabezpečenie kvalifikovaných pracovníkov a odborné vzdelávanie a príprava

35. vyzýva členské štáty, miestne a regionálne samosprávy a podniky, aby kládli oveľa väčší dôraz na zabezpečenie kvalifikovaných pracovníkov: kvalifikované vzdelávanie a odborná príprava významne prispievajú k úspechu Európy ako výrobcu polovodičov a sú kľúčovým kritériom pre investičné rozhodnutia; všeobecné a odborné vzdelávanie a príprava v regiónoch zohrávajú kľúčovú úlohu. Dievčatá a ženy by sa mali intenzívnejšie získavať pre vzdelávanie v technických odboroch týkajúcich sa polovodičových súčiastok;

36. sa preto domnieva, že zabezpečenie kvalifikovaných pracovníkov je jedným z kľúčov k úspechu. Potrebná je koordinovaná stratégia na odbornú prípravu mladých ľudí a udržanie učiteľov na univerzitách a vo výskumných inštitúciách, a preto podporuje intenzívnejšiu výmenu výskumných pracovníkov medzi univerzitami, výskumnými inštitúciami a podnikmi, ako aj spoločné využívanie laboratórnych infraštruktúr v celej EÚ;

37. zdôrazňuje, že miestne a regionálne samosprávy majú strategické kapacity na podporu synergií medzi politikami v oblasti výskumu a vývoja, vzdelávania, zvyšovania úrovne zručností, rekvalifikácie a odbornej prípravy, ktoré budú nevyhnutné na prilákanie a udržanie talentovanej pracovnej sily;

38. odporúča vytvoriť program stáží zameraný na polovodičové odvetvie, ktorého spoločnými realizátormi a financovateľmi by boli priemysel, členské štáty a EÚ a ktorý by obsahoval štipendijný systém s povinnosťou pracovať v tomto odvetví v Európe počas určitého minimálneho obdobia. Okrem toho odporúča Komisii, aby zvážila vytvorenie osobitných programov na prilákanie kvalifikovaných odborníkov z tretích krajín s vyspelým polovodičovým odvetvím;

39. odporúča vytvorenie znalostného a inovačného spoločenstva (ZIS) pre polovodiče a navrhuje vytvoriť „polovodičovú akadémiu“ podľa vzoru tzv. batériovej akadémie za účasti priemyslu a výskumných inštitúcií;

40. poukazuje na význam zachovania úspešných začínajúcich podnikov pre rozvoj ekosystémov polovodičov, aby sa mohli vyvíjať a aby sa nestratilo know-how;

41. ďalej odporúča samostatne podporovať v rámci programu Horizont Európa, napríklad jeho vetvy „digitalizácia, priemysel a kozmické lety“, vývoj inovatívnych konštrukcií čipov, aby si EÚ pri navrhovaní inovatívnych čipov a technológií zachovala svoje vedúce postavenie a zmenšila vzájomné závislosti, v ktorých je s inými časťami sveta;

Vplyv aktu o čipoch na mestá a regióny

42. konštatuje, že miestne a regionálne samosprávy budú mať v prípade zriaďovania výroby v oblasti polovodičov značné problémy a potrebujú spoľahlivý rámec, ako aj podporu zo strany členských štátov a Komisie;

43. vyzýva Komisiu, aby pamätala na vplyv nových výrobných miest na miestne a regionálne samosprávy; vytvorenie rámca pre lokalizáciu a vykonávanie sprievodných opatrení by sa malo chápať ako regionálny rozvoj, a preto treba umožniť spolufinancovanie z EFRR a ESF;

44. konštatuje, že to najmä umožní členským štátom s úmerne nižšími vnútroštátnymi zdrojmi dosiahnuť príslušný pákový efekt. Malo by byť tiež možné podporiť rozvoj existujúcich zoskupení výrobných zariadení;

45. žiada, aby bol akt o čipoch funkčne prepojený s inými kľúčovými politikami a projektmi EÚ, ako je REACH, akčný plán pre kritické suroviny, nová priemyselná stratégia, akčný plán pre obehové hospodárstvo alebo stratégia v oblasti umelej inteligencie. Regióny by mali tu zohrávať významnú úlohu a zapájať sa do tohto procesu;

46. upozorňuje, že na výrobu polovodičov je potrebná technologická otvorenosť a používanie určitých nebezpečných chemikálií a že ich výroba, dovoz alebo používanie upravujú právne predpisy EÚ o chemických látkach. V posúdení rizika podľa v článku 16 treba zohľadniť, nakoľko môžu európske hospodárske subjekty prekonať legislatívne prekážky týkajúce sa chemikálií a udržať látky bezpečne dostupné na trhu EÚ;

Odolnosť a reakcia na krízu

47. konštatuje, že navrhovanie a výroba polovodičov z EÚ môže prispieť aj k bezpečnosti a odolnosti kritickej infraštruktúry v miestnych a regionálnych samosprávach (energetické siete, zdravotná starostlivosť, doprava, správa, verejné inštitúcie);

48. navrhuje, aby sa namiesto „núdzového súboru nástrojov“ vytvoril „súbor nástrojov na prevenciu“, keďže krátkodobé zasahovanie do výroby polovodičov nie je možné z dôvodu jej zložitosti, pokiaľ ide o kombináciu rôznych integrovaných obvodov v konečných výrobkoch a jej rozsiahly medzinárodný dodávateľský reťazec, a preto je nevhodné ako reakcia na krízu. Spolupráca a koordinácia by mali mať vždy prednosť pred intervenciou. Osobitná pozornosť by sa mala venovať zachovaniu výroby polovodičov a súvisiacej potrebnej dostupnosti vstupných a vedľajších výrobkov;

49. vyzýva Komisiu, aby presnejšie a právne jasnejšie vymedzila krízovú situáciu, stanovené práva na intervenciu a konkrétne opatrenia, ktoré sa majú prijať v prípade krízy vzhľadom na množstvo rôznych príčin, ktoré môžu viesť k nedostatkom a problémom s dodávkou, a aby objasnila, že sa to môže uplatniť len ako posledná a primeraná možnosť. Vyjadruje znepokojenie nad tým, že navrhovaný mechanizmus reakcie na krízu by mohol odrádzať od investícií;

50. navrhuje, aby sa väčší dôraz kládol na zabezpečenie dostupnosti určitých druhov polovodičov a s tým súvisiaci (poprípade spoločný) nákup kritických surovín (napr. paládia, neónu, C4F6, lítia, gália, kremíka) a vstupov (napr. doštičiek) potrebných na tento účel;

51. žiada, aby boli miestne a regionálne samosprávy začlenené do koordinačného mechanizmu v oblasti polovodičov, pretože môžu cenným spôsobom prispieť k plánovanému nadväzovaniu kontaktov prostredníctvom miestnych znalostí o výskume, priemysle a polovodičových klastroch;

52. žiada, aby sa pri vymenúvaní členov rady pre polovodiče dbalo na to, že bude odborným, a nie politickým orgánom. Akceptovanie orgánu a jeho práce vo veľkej miere závisí od dôvery v jeho členov. Priemysel a VR by preto mali byť zastúpené aj vhodnými odbornými znalosťami;

53. podporuje cieľ vytvoriť celkový obraz o hodnotových reťazcoch polovodičov, závislostiach a požiadavkách v odvetví polovodičov; má však pochybnosti o tom, či výsledné množstvá údajov môžu byť spracované bezpečným a cieleným spôsobom; upozorňuje na skutočnosť, že bez spoľahlivých údajov od neeurópskych aktérov nebude k dispozícii zmysluplný obraz;

54. odporúča rýchle prijatie a vykonávanie aktu o čipoch pre Európu a vyzýva Európsku komisiu, Radu Európskej únie a Európsky parlament, aby zohľadnili jeho odporúčania a dosiahli dohodu ešte počas českého predsedníctva Rady EÚ;

55. víta, že Komisia vykonala analýzu subsidiarity v súvislosti s návrhom aktu o čipoch, a súhlasí s tým, že ciele návrhu nemôžu dosiahnuť členské štáty konajúce samostatne, keďže problémy majú cezhraničný charakter a neobmedzujú sa len na jednotlivé členské štáty alebo na určitú skupinu členských štátov. Preto podporuje analýzu Európskej komisie, podľa ktorej opatrenia na úrovni Únie môžu jednoznačne najlepšie podnietiť európskych aktérov k spoločnej vízii a stratégii vykonávania.

V Bruseli 12. októbra 2022 Predseda Európskeho výboru regiónov Vasco ALVES CORDEIRO

(1) Nariadenie Európskeho parlamentu a Rady (EÚ) 2021/694 z 29. apríla 2021, ktorým sa zriaďuje program Digitálna Európa a zrušuje rozhodnutie (EÚ) 2015/2240 (Ú. v. EÚ L 166, 11.5.2021, s. 1).

(1) Nariadenie Európskeho parlamentu a Rady (EÚ) 2021/694 z 29. apríla 2021, ktorým sa zriaďuje program Digitálna Európa a zrušuje rozhodnutie (EÚ) 2015/2240 (Ú. v. EÚ L 166, 11.5.2021, s. 1).

(1) Aliancia sa uvádza v oznámení Komisie z 5. mája 2021 s názvom „Aktualizácia novej priemyselnej stratégie na rok 2020: Budovanie silnejšieho jednotného trhu pre obnovu Európy“.

(1) Aliancia sa uvádza v oznámení Komisie z 5. mája 2021 s názvom „Aktualizácia novej priemyselnej stratégie na rok 2020: Budovanie silnejšieho jednotného trhu pre obnovu Európy“.